‘નીરજા’ના લેખક સાઈવને આ કહાની અંગે અતુલ કસ્બેકર (પ્રોડ્યુસર)ને વાત કરી અને અતુલે મને ફિલ્મનું દિગ્દર્શન કરવા કહ્યું. આ કહાની પર મોટિવેશનલ અને આદર્શ ફિલ્મ બનાવવા અમે ચંદીગઢમાં નીરજાના પરિવારને પણ મળ્યા. બાદમાં નીરજાની માતાએ અમારા સેટ પર આવીને અમને શુભેચ્છા પણ પાઠવી હતી. અમે આ ફિલ્મ તેમની યાદગીરીને સમર્પિત કરી છે, કારણ કે ફિલ્મના ટ્રેલર લોન્ચના બે દિવસ પહેલાં જ તેમનું દેહાંત થયું હતું. ઘટનાના સાક્ષીઓ હજુ પણ આઘાતમાં હોઈ ફિલ્મ જોવાની ના કહે છે, પરંતુ આ એક મોટી ઘટના હતી જેથી આઘાતનો અહેસાસ કરાવવાની સાથે અમે તેમના દિલને પણ સ્પર્શી શકીએ તેવી યોગ્ય રજૂઆત બતાવવા ઈચ્છીએ છીએ. તેઓ નીરજાની બહાદુરી અંગે જાણી શકે. આ ફિલ્મ ભય સામે લડવાનું અને ફરજ અદા કરવાનું શીખવે છે.